แบบประเมินความเพียงพอของระบบการควบคุมภายใน

บริษัท ซินเน็ค (ประเทศไทย) จำกัด (มหาชน)

วันที่ 14 กุมภาพันธ์ 2554

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

บริษัทฯมีการกำหนดเป้าหมายในการดำเนินธุรกิจทั้งระยะสั้นและระยะยาวเป็นประจำทุกปี
และมีการทบทวนอย่างสม่ำเสมอทุกๆไตรมาส
โดยมีการจัดทำงบประมาณแยกตามผลิตภัณฑ์ที่เป็นตัวสะท้อนการดำเนินธุรกิจหลักของบริษัทฯ
และแผนการดำเนินงาน ทั้งในการเพิ่มยอดขาย และ การควบคุมค่าใช้จ่าย

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

คณะกรรมการบริษัทฯมีการทบทวนเป้าหมายการปฏิบัติงานอย่างสม่ำเสมอโดยคำนึงถึงผลประกอบการของบริษัทฯในอดีต
กับเป้าหมายในการดำเนินธุรกิจในอนาคตของบริษัทฯ รวมทั้งสภาวะเศรษฐกิจโดยรวมด้วย
เพื่อนำไปกำหนดเป้าหมายของบริษัทฯที่สามารถปฏิบัติงานได้จริง

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

บริษัทฯ ได้มีการจัดแบ่งแยกความรับผิดชอบและหน้าที่การปฏิบัติงานออกเป็นฝ่ายต่างๆอย่างชัดเจน
คือ ฝ่ายการขายและการตลาด และ ฝ่ายอำนวยการ
ซึ่งจะมีเจ้าหน้าที่บริหารอาวุโสของแต่ละฝ่ายเป็นผู้รับผิดชอบและเป็นผู้กระจายอำนาจหน้าที่ความรับผิดชอบไปให้พนักงานในฝ่ายต่างๆต่อไป
อย่างเช่น ฝ่ายบริหารผลิตภัณฑ์และสื่อสาร ฝ่ายพัฒนาโครงการใหม่ ฝ่ายการเงิน ฝ่ายบัญชี
ฝ่ายซ่อมเปลี่ยนและบริการลูกค้า และ ฝ่ายโลจิสติคและสายการประกอบ เป็นต้น
โดยการแบ่งโครงสร้างใหญ่ของบริษัทฯในลักษณะนี้จะช่วยทำให้พนักงานสามารถปฏิบัติงานได้อย่างคล่องตัว
และนอกจากกระจายอำนาจแล้วบริษัทฯยังมีการกำหนดเป้าหมายในการวัดผลการปฏิบัติงานอย่างชัดเจนด้วย

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

บริษัทฯมีการจัดทำหลักการกำกับดูแลกิจการที่ดี
และมีระเบียบปฏิบัติเกี่ยวกับจรรยาบรรณของกรรมการและพนักงาน (Code of Conduct)
และระเบียบปฏิบัติเกี่ยวกับจริยธรรมทางธุรกิจ เพื่อเป็นหลักการปฏิบัติของพนักงาน
และได้ประกาศให้พนักงานทุกคนทราบชัดเจน โดยมีฝ่ายทรัพยากรบุคคลและธุรการดูแล

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทฯมีการกำหนดขั้นตอนการทำงานที่เกี่ยวข้องเป็นลายลักษณ์อักษรในเรื่องที่เกี่ยวข้องกับการทำธุรกรรมด้านการเงิน
การจัดซื้อและการบริหารงานของบริษัทฯ เพื่อช่วยให้ผู้รับผิดชอบใช้ในการควบคุมดูแล
และลดโอกาสที่จะเกิดความเสียหายและเป็นการป้องกันการทุจริต

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทฯ มีนโยบายในการปฏิบัติต่อคู่ค้า และคู่สัญญาอย่างเป็นธรรม
ทั้งทางด้านราคาและการบริการที่ดี โดยยึดถือความซื่อสัตย์และสุจริตในการดำเนินธุรกิจ อีกทั้ง
บริษัทฯมีความมุ่งมั่นในการควบคุมมาตรฐาน และ คุณภาพของสินค้า
ที่ออกสู่ผู้บริโภคให้เป็นสินค้ามี่มีคุณภาพ และ เหมาะสมกับราคา ตลอดจนบริการหลังการขาย

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยง ดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

บริษัทฯมีการบริหารความเสี่ยงในส่วนที่มีผลกระทบต่อการดำเนินธุรกิจของบริษัทฯอย่างมีนัยสำคัญ
อย่างเช่น ด้านการเงิน และ การบริหารจัดการสินค้าคงคลัง เป็นต้น

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

ฝ่ายบริหารได้มีการวิเคราะห์ปัจจัยในแต่ละความเสี่ยง โดยคำนึงถึงเหตุการณ์ที่อาจจะเกิดขึ้นได้

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

ฝ่ายบริหารได้มีการประชุมเพื่อติดตามสาเหตุและเหตุการณ์ของปัจจัยความเสี่ยงตามที่กล่าวในข้อ
2.2 รวมทั้งทำการวิเคราะห์เพื่อกำหนดมาตรการในการลดความเสี่ยงเหล่านั้น
และเพื่อการแก้ไขปรับปรุงในอนาคต

2.4 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง
ที่กำหนดไว้ ใช่หรือไม่

 ใช่  ไม่ใช่

บริษัทฯมีการประชุมและการอบรมพนักงานที่เกี่ยวข้องถึงมาตรการบริหารความเสี่ยงแล้ว

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

บริษัทฯมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้ หรือไม่
และผลลัพธ์ที่ออกมาเป็นอย่างไร

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

คณะกรรมการบริษัทฯ
ได้มีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับเป็นลายลักษณ์อักษร
ไว้อย่างชัดเจน

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

บริษัทฯ มีการแบ่งแยกหน้าที่ความรับผิดชอบในงาน 3 ด้านนี้อย่างชัดเจน
เพื่อทำให้สามารถตรวจสอบธุรกรรมระหว่างกันได้อย่างสะดวก

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ ได้กำหนดนโยบายและระเบียบในการทำธุรกรรมกับบุคคลดังกล่าว
เพื่อให้เป็นไปตามระเบียบข้อบังคับของสำนักงาน กลต. และ ตลาดหลักทรัพย์แห่งประเทศไทย
อย่างเคร่งครัด

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

ผู้มีส่วนได้เสียในธุรกรรมจะไม่เข้าร่วมการพิจารณาและอนุมัติการทำธุรกรรมดังกล่าวทั้งนี้
โดยเป็นไปตามนโยบายและระเบียบในการทำธุรกรรมกับบุคคลที่เกี่ยวโยงกับของบริษัทฯ

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
    (on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

การพิจารณาอนุมัติธุรกรรมนั้น ได้คำนึงถึงประโยชน์สูงสุดของบริษัทฯเป็นสำคัญ

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

ได้มีการติดตามการปฏิบัติตามเงื่อนไขและข้อตกลงตลอดระยะเวลาผูกพันแล้ว

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

มาตรการพิจารณาความขัดแย้งทางผลประโยชน์
ระเบียบปฏิบัติเกี่ยวกับจรรยาบรรณของกรรมการและพนักงานของบริษัทฯ
มีการกำหนดให้ครอบคลุมถึงเรื่องที่เกี่ยวข้องกับการนำโอกาสหรือประโยชน์ของบริษัทฯ
ไปใช้เพื่อประโยชน์ส่วนตัวแล้ว

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม
บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทฯแต่งตั้งให้เป็นกรรมการหรือผู้บริหารในบริษัทดังกล่าว

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

คณะกรรมการบริษัทฯ
ให้ความสำคัญกับการดำเนินงานของบริษัทฯเพื่อให้เป็นไปตามกฎหมายที่เกี่ยวข้องอย่างเคร่งครัด

3.10 ในกรณีที่บริษัทเคยมีการกระทำที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 ใช่  ไม่ใช่  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

 ใช่  ไม่ใช่

บริษัทฯ มีการจัดทำเอกสารประกอบการประชุมให้คณะกรรมการบริษัทพิจารณาก่อนการประชุมทุกครั้ง
รวมทั้งข้อชี้แจงเพิ่มเติมจากหน่วยงานที่เกี่ยวข้อง

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย….7.…วัน  ไม่ใช่

มีการออกหนังสือนัดประชุมและเอกสารประกอบในวาระต่างๆ
ที่กรรมการจำเป็นต้องใช้ในการตัดสินใจ ก่อนวันประชุมโดยเฉลี่ย 7 วัน

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

บริษัทฯ ได้จัดทำ รายงานสรุปการประชุมคณะกรรมการบริษัท และคณะกรรมการตรวจสอบ
ทุกครั้งหลังจากการประชุมเสร็จสิ้น อย่างละเอียด และ เป็นขั้นตอน
โดยแสดงรายละเอียดของแต่ละวาระว่าวาระดังกล่าวต้องการให้คณะกรรมการพิจารณารับทราบหรือพิจารณาอนุมัติรวมถึงมีการบันทึกข้อซักถาม
ความเห็นหรือข้อสังเกตในรายงานการประชุมดังกล่าวด้วย

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

บริษัทฯ มีการเก็บเอกสาร และจัดเป็นหมวดหมู่อย่างชัดเจน สามารถค้นหาได้ง่าย

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

ใช่  ไม่ใช่

นโยบายบัญชีของบริษัทเป็นไปตามมาตรฐานบัญชี
และผู้สอบบัญชีได้รับรองและแสดงรายละเอียดไว้ในงบการเงิน

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการมีการติดตามประเมินผลประกอบการ
และเปรียบเทียบกับเป้าหมายที่บริษัทกำหนดไว้อย่างสม่ำเสมอ ถ้ามีผลแตกต่างอย่างมีนัยสำคัญ
จะต้องแจ้งคณะกรรมการถึงเหตุผลอย่างละเอียด

5.2 กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

มีการตรวจสอบและดำเนินการแก้ไขภายในระยะเวลาที่เหมาะสมภายใต้การกำกับดูแลของคณะกรรมการ
ของบริษัทฯ

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

บริษัทฯมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอจากผู้สอบบัญชีภายนอก
นอกจากนี้ทางบริษัทฯได้จัดตั้งหน่วยงานกำกับและตรวจสอบภายในขึ้น
โดยขึ้นตรงต่อคณะกรรมการตรวจสอบเพื่อทำการตรวจสอบการปฏิบัติตามระบบการควบคุมภายในของบริษัทฯ

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

มีการรายงานผลการตรวจสอบตรงต่อคณะกรรมการหรือคณะกรรมการตรวจสอบอย่างตรงไปตรงมา

5.  เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัท/
    คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/
    คณะกรรมการตรวจสอบ ใช่หรือไม่

 ใช่  ไม่ใช่

ในกรณีที่มีข้อบกพร่องต้องรายงานความคืบหน้าในการแก้ไขแก่กรรมการตรวจสอบและคณะกรรมการบริษัทฯ

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 ใช่  ไม่ใช่  ไม่มีกรณีดังกล่าว

ปัจจุบันบริษัทฯ ยังไม่มีเหตุการณ์ทุจริตหรือสงสัยว่ามีเหตุการณ์ทุจริต
มีการปฏิบัติที่ฝ่าฝืนกฎหมายหรือมีการกระทำ
ที่ผิดปกติอื่นที่อาจมีผลกระทบต่อชื่อเสียงและฐานะทางการเงินของบริษัทฯ อย่างมีนัยสำคัญ
แต่ในกรณีหากบริษัทฯมีกรณีดังกล่าวเกิดขึ้น บริษัทฯ มีนโยบายที่กำหนดให้ผู้บริหาร
และ/หรือพนักงานสามารถรายงานตรงต่อคณะกรรมการของบริษัทฯได้โดยทันที

ลงชื่อ_____________________________

(นายสมชัย อภิวัฒนพร)

ประธานคณะกรรมการตรวจสอบ

ลงชื่อ_____________________________

(นางมาลีรัตน์ ปลื้มจิตรชม)

กรรมการตรวจสอบ

ลงชื่อ_____________________________

(นายวิสสุต เศรษฐบุตร)

กรรมการตรวจสอบ

ลงชื่อ_____________________________

(นางรวิฐา พงศ์นุชิต)

กรรมการตรวจสอบ